ກຸ່ມ​ຫົວ​ຮຸນ​ແຮງ al- Shabab ​ສັງຫານ​ ​ນັກ​ຮ້ອງຊື່ດັງ ​ຊາວ​ໂຊ​ມາ​ເລຍ (ວີດີໂອ)
ນາຍົກລັດຖະມົນຕີ ໂຊ​ມາ​ເລຍ ທ່ານ Abdiweli Sheikh Ahmed ​ໄດ້​ປະນາມ​ຢ່າງ​ຮຸນ​ແຮງ​ ຕໍ່​ການ​ສັງຫານ ທ່ານ​ນາງ Warsame ​ໂດຍກ່າວເຖິງ ການ​ໂຈມຕີ​ນີ້​ວ່າ ​ປ່​າເຖື່ອນ.
ນັກຮ້ອງຊາວໂຊມາເລຍ ທີ່ມີຊື່ສຽງ ຜູ້ຊຶ່ງເປັນສະມາຊິກລັດຖະ ສະພາໄດ້ຖືກສັງຫານໂດຍກຸ່ມຫົວຮຸນແຮງອິສລາມ ກຸ່ມຫົວຮຸນແຮງ al- Shabab ໄດ້ອ້າງເອົາຄວາມຮັບຜິດຊອບ ໃນວັນພຸດວານນີ້ ໃນການສັງຫານ ທ່ານນາງ Saado Ali Warsame ຂ້າງນອກໂຮງແຮມ Ambassador ໃນນະຄອນ Mogodishu ຜູ້ທີ່ເຫັນເຫດການໄດ້ກ່າວຕໍ່ VOA ພະແນກ ໂຊມາເລຍວ່າ ມືປືນຢູ່ໃນລົດໄດ້ຍິງໃສ່ໜ້າເອິກ ທ່ານນາງຫຼາຍໆນັດ ແລ້ວກໍຫລົບໜີໄປ ນາຍົກລັດຖະມົນຕີໂຊມາເລຍ ທ່ານ Abdiweli Sheikh Ahmed ໄດ້ປະນາມຢ່າງຮຸນແຮງ ຕໍ່ການສັງຫານທ່ານນາງ Warsame ໂດຍກ່າວເຖິງການໂຈມຕີນີ້ວ່າ ປ່າເຖື່ອນ ທ່ານນາງ Saado Ali Warsame: ທ່ານນາງ ແມ່ນເປັນທີ່ຮູ້ຈັກກັນດີ ໃນຖານະນັກຮ້ອງທີ່ມີຊື່ສຽງ ຊຶ່ງໃນເມື່ອກ່ອນຕັ້ງຫລັກ ແຫລ່ງທີ່ນະຄອນ Minneapolis ໃນສະຫະລັດ ສະມາຊິກສະພາໂຊມາເລຍ ທ່ານ Abdikadir Hassan ໄດ້ບອກກັບ VOA ວ່າ ທ່ານເຄີຍໄດ້ຮ່ວມງານ ກັບທ່ານນາງ Warsame ໃນໂຄງການຕໍ່ສູ້ເພື່ອຄວາມຍຸຕິທຳຂອງໂຊມາເລຍ ໃນປີ 2012 ທ່ານນາງ Warsameໄດ້ກັບຄືນເມືອໂຊມາເລຍ ແລະເປັນແມ່ຍິງ ໃນຈຳ ນວນ ບໍ່ເທົ່າໃດຄົນ ຢູ່ໃນລັດຖະສະພາຊຸດໃໝ່ຂອງປະເທດ ທ່ານນາງ ແມ່ນສະມາຊິກລັດຖະສະພາຜູ້ທີ 4 ທີ່ໄດ້ຖືກສັງຫານໂດຍກຸ່ມຫົວຮຸນແຮງ al- Shabab ໃນປີນີ້